laion/Wikipedia-Exotic huggingface dataset:
সেলিনা বাহার জামান

সেলিনা বাহার জামান (জন্ম: ১৫ ফেব্রুয়ারি ১৯৪০ - মৃত্যু: ১ ডিসেম্বর ২০০৪) ছিলেন গণিতবিদ ও নারী আন্দোলনকর্মী‌। জন্ম কলকাতায়। তাঁর পৈতৃক ভিটা ফেনী জেলায়। পিতা ছিলেন বিশিষ্ট বাঙালি রাজনীতিবিদ হবীবুল্লাহ বাহার চৌধুরী এবং মাতা ছিলেন বাংলাদেশের একজন সমাজকর্মী এবং লেখিকা আনোয়ারা বাহার চৌধুরী। বাবা-মার জ্যেষ্ঠ সন্তান সেলিনা বাহারের এক ভাই ইকবাল বাহার চৌধুরী ভয়েস অব আমেরিকার বাংলা সার্ভিসের প্রধান; তিন বোন শাহীন চৌধুরী-দেশের প্রথম মহিলা স্থপতিদের অন্যতম, অন্য দুই বোন নাসরীন শামস্ ও তাজিন চৌধুরী যথাক্রমে ঢাকা বিশ্ববিদ্যালয় ও সরকারি জগন্নাথ কলেজের অধ্যাপিকা। সেলিনা বাহার কলকাতায় প্র্যাট মেমোরিয়াল স্কুলে এবং ১৯৪৭ খ্রিষ্টাব্দে ঢাকার কামরুন্নেসা স্কুলে পড়াশোনা করেন। তিনি ১৯৫৪ সালে প্রবেশিকা পরীক্ষা পাস করেন। ১৯৫৬ সালে তিনি ইডেন মহিলা কলেজ থেকে আইএসসি পাশ করেন এবং ১৯৬০ সালে ঢাকা বিশ্ববিদ্যালয় থেকে বিশুদ্ধ গণিতে এমএসসিতে প্রথম স্থান অধিকার করেন। সেলিনা বাহার ১৯৬১ সালে ইডেন কলেজে গণিতের প্রভাষক হিসেবে, ১৯৬৫ সালে বদরুন্নেসা কলেজে গণিতের সহকারী অধ্যাপক হিসেবে, ১৯৭৭ সালে জগন্নাথ বিশ্ববিদ্যালয় কলেজে গণিতের সহযোগী অধ্যাপক, অধ্যাপক এবং পরবর্তীকালে বিভাগীয় প্রধান হিসেবে দায়িত্ব পালন করে ১৯৯৮ সালে অবসর গ্রহণ করেন। সেলিনা বাহার শিশুশিল্পী হিসেবে রেডিওর বিভিন্ন অনুষ্ঠানে যোগদান করেন। পরবর্তীকালে প্রায় পঞ্চাশ বছর রেডিওর বিভিন্ন অনুষ্ঠানে নাট্যশিল্পী ও পরিচালক হিসেবে অংশগ্রহণ করেন। তিনি শৈশব ও কৈশোরে বিশিষ্ট নৃত্যশিল্পী এবং পরবর্তীকালে একজন আবৃত্তিকার ছিলেন। ১৯৯৪ সালে বাংলা একাডেমি হতে নজরুল পাণ্ডুলিপি এবং ২০০১ সালে কবি নজরুল ইনস্টিটিউট থেকে তাঁর সম্পাদনায় প্রকাশিত অর্ধ সাপ্তাহিক নজরুলের ধূমকেতু সম্পাদনা করেন। সংখ্যা। ঢাকা: সূচীপত্র, ২০০৭, ২০১২। নজরুল পাণ্ডুলিপি। ঢাকা: বাংলা একাডেমি, ১৯৯৪। নজরুলের ধূমকেতু। আব্বাসউদ্দীন আহমদ। ঢাকা: সূচীপত্র, ২০০৭। হাবিবুল্লাহ বাহার স্মারকগ্রন্থ(১৯৯৫) জহুর হোসেন চৌধুরী স্মারকগ্রন্থ (১৯৯৬) আনোয়ারা বাহার চৌধুরী স্মারকগ্রন্থ (১৯৯৭) শামসুদ্দিন আবুল কালাম স্মারকগ্রন্থ (১৯৯৮) আব্দুল ওয়াহাব স্মারকগ্রন্থ (১৯৯৯) শামসুন্নাহার মাহমুদ স্মারকগ্রন্থ (২০০০) বেগম রোকেয়া সাখাওয়াত হোসেন স্মারকগ্রন্থ (২০০২) ঢাকা বিশ্ববিদ্যালয়ের ওপর তার সাম্পাদিত স্মারকগ্রন্থ "আমায় তুমি অশেষ করেছ" (২০০৪) কয়েক ছাত্র প্রাণের পত্র (২০০৪) তার মৃত্যুর পরে তাঁর স্বামী বদিউজ্জামানের উদ্যোগে সেলিনার দুইটি পাণ্ডলিপি পুস্তক আকারে প্রকাশিত হয়: কালান্তরে নারী। ঢাকা: নারীকেন্দ্র, ২০০৯। পথে চলে যেতে যেতে। ঢাকা: সাহিত্য প্রকাশ, ২০০৬। ১ ডিসেম্বর ২০০৪ সালে সেলিনা বাহার জামান শহীদ সোহরাওয়ার্দী মেডিকেল কলেজ হাসপাতালে মৃত্যুবরণ করেন। "Tribute to Selina Bahar Zaman : an eminent literary personality"। ভয়েস অফ আমেরিকা।  জামান, সেলিনা বাহার (২০০৭)। সংখ্যা। ঢাকা: সূচীপত্র।  "সংরক্ষণাগারভুক্ত অনুলিপি"। ১৩ ডিসেম্বর ২০১০ তারিখে মূল থেকে আর্কাইভ করা। সংগ্রহের তারিখ ১২ অক্টোবর ২০১২।  http://www.dailyjanakantha.com/news_view.php?nc=16&dd=2011-12-01&ni=78658[স্থায়ীভাবে অকার্যকর সংযোগ] daily janakantha "Selina Bahar Jaman Books - সেলিনা বাহার জামান এর বই | Rokomari.com"। www.rokomari.com (ইংরেজি ভাষায়)। সংগ্রহের তারিখ ২০২১-০৯-২২।  "পথে চলে যেতে যেতে"। Shahitya Prakash (ইংরেজি ভাষায়)। ২০১৮-০৯-২০। সংগ্রহের তারিখ ২০২১-০৯-২২।
বখশী হামিদ মসজিদ

বখশী হামিদ মসজিদ চট্টগ্রাম জেলার বাঁশখালী উপজেলার বাহারছড়া ইউনিয়নের ইলশা গ্রামে একটি দীঘির পাড়ে নির্মিত প্রাচীন একটি মসজিদ। এই মসজিদটির নির্মাণ কৌশলের সাথে ঢাকার শায়েস্তা খান (আনুঃ ১৬৬৪ খৃঃ) মসজিদ এবং নারায়ণগঞ্জের বিবি মরিয়ম মসজিদের (আনুঃ ১৬৮০ খৃঃ) মিল লক্ষ্য করা যায়। মিহরাবের উপর স্থাপিত আরবী শিলালিপির বক্তব্য মতে, এটি সুলায়মান খান কররানী কর্তৃক প্রতিষ্ঠা করার কথা থাকলেও লোকমুখে বখশী হামিদের নির্মিত মসজিদ বলে পরিচিত। বর্তমান এ মসজিদ এর পাশে একটি হেফজখানা রয়েছে।মসজিদ এবং হেফজখানার পরিচালনায় আছেন মাওলানা মুজিবুর রহমান। মসজিদের গম্বুজ মসজিদের পেছনের অংশ মসজিদের সামনের অংশ মসজিদের ভেতরের অংশ "বাংলাপিডিয়া"। সংগ্রহের তারিখ ১১ অক্টোবর ২০১২।  "দৈনিক আমার দেশ"। ২৯ ফেব্রুয়ারি ২০১২ তারিখে মূল থেকে আর্কাইভ করা। সংগ্রহের তারিখ ১১ অক্টোবর ২০১২।  বাংলাদেশের মসজিদের তালিকা চট্টগ্রাম বিভাগের মসজিদের তালিকা বাংলাপিডিয়ায় বখশী হামিদ মসজিদ
সাপ্তাহিক একতা

সাপ্তাহিক একতা বাংলাদেশের একটি উল্লেখযোগ্য সাপ্তাহিক পত্রিকা। ১৯৭০ সালে বাংলাদেশের কমিউনিস্ট পার্টি এর মুখপত্র হিসাবে আত্মপ্রকাশ করে। এ সাপ্তাহিকটির এক সময় সম্পাদক ছিলেন বর্তমান প্রথম আলো সম্পাদক মতিউর রহমান। পত্রিকাটি নিয়মিত প্রকাশনার ৫০ বছর অতিবাহিত করছে। পত্রিকাটি বর্তমানে সম্পাদনা করেন অধ্যাপক আফরোজান নাহার রাশেদা। তিনি বাংলাদেশের কমিউনিস্ট পার্টির কেন্দ্রীয় নেতা। "'মাওলানা' দীনেশ দাশের বিদেশযাত্রা"। banglanews24.com। ২০১২-০১-১৪। সংগ্রহের তারিখ ২০২৩-০৬-২২।  "প্রিন্ট আর ডিজিটালের সমন্বয়ের মধ্যেই সংবাদপত্রের ভবিষ্যৎ নিহিত"। প্রথম আলো। ১৩ ডিসেম্বর ২০১৯ তারিখে মূল থেকে আর্কাইভ করা। সংগ্রহের তারিখ ১ জুন ২০২০।  "সংবাদপত্র ও রাজনীতিবিদ"। কালের কন্ঠ। ১৩ জানুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ১ জুন ২০২০।  "দুর্গাপুরে সাপ্তাহিক একতার ৫০ বছর পূর্তি পালন"। ভোরের বার্তা। সংগ্রহের তারিখ ১ জুন ২০২০। [স্থায়ীভাবে অকার্যকর সংযোগ] প্রতিবেদক, নিজস্ব (২০১৫-০৮-০৫)। "সাপ্তাহিক 'একতা' সাধারণ মানুষেরই কণ্ঠস্বর"। দৈনিক প্রথম আলো। সংগ্রহের তারিখ ২০২৩-০৬-২২।
গোদাঠুঁটি মানিকজোড়

গোদাঠুঁটি মানিকজোড় (বৈজ্ঞানিক নাম: Ephippiorhynchus senegalensis) Ciconiidae (সাইকোনিডাই) গোত্র বা পরিবারের অন্তর্গত Ephippiorhynchus (ইফিপিওরাইঙ্কাস) গণের এক প্রজাতির বৃহদাকৃতির জলচর পাখি। পাখিটি সাব-সাহারান আফ্রিকা থেকে মধ্য আফ্রিকার দক্ষিণাংশ পর্যন্ত এরা বিস্তৃত। গোদাঠুঁটি মানিকজোড়ের বৈজ্ঞানিক নামের অর্থ সেনেগালের জিনঠুঁটি (গ্রিক ephippios = ঘোড়ার জিন, rhunkhos = ঠোঁট; লাতিন: senegalensis = সেনেগালের)। সারা পৃথিবীতে এক বিশাল এলাকা জুড়ে এদের আবাস, প্রায় ১ কোটি ২৭ লাখ বর্গ কিলোমিটার। বিগত কয়েক দশক ধরে এদের সংখ্যা কমে যাচ্ছে, তবে আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. ২০০৪ সালে এ প্রজাতিটিকে ন্যূনতম বিপদগ্রস্ত বলে ঘোষণা করেছে। সারা বিশ্বে পূর্ণবয়স্ক গোদাঠুঁটি মানিকজোড়ের সংখ্যা ৬৭০-১৭,০০০টি। এরা একপ্রজাতিক, অর্থাৎ কোন উপপ্রজাতি নেই। আফ্রিকা মহাদেশের প্রায় সমগ্র মধ্যভাগ জুড়েই গোদাঠুঁটি মানিকজোড়ের বিস্তৃতি। উত্তরে সুদান, ইথিওপিয়া ও কেনিয়া হয়ে দক্ষিণে দক্ষিণ আফ্রিকা এবং পূর্বে গাম্বিয়া, সেনেগাল, আইভরি কোস্ট ও চাদ পর্যন্ত এরা বিস্তৃত। Ephippiorhynchus senegalensis ওয়েব্যাক মেশিনে আর্কাইভকৃত ২৪ জুন ২০১৫ তারিখে, BirdLife International এ গোদাঠুঁটি মানিকজোড় বিষয়ক পাতা। Ephippiorhynchus senegalensis ওয়েব্যাক মেশিনে আর্কাইভকৃত ১০ নভেম্বর ২০১২ তারিখে, The IUCN Red List of Threatened Species এ গোদাঠুঁটি মানিকজোড় বিষয়ক পাতা। উইকিমিডিয়া কমন্সে গোদাঠুঁটি মানিকজোড় সংক্রান্ত মিডিয়া রয়েছে। Saddle-billed Stork - The Atlas of Southern African Birds, গোদাঠুঁটি মানিকজোড় বিষয়ক আরও তথ্য।
মাধবকুণ্ড জলপ্রপাত

মাধবকুণ্ড জলপ্রপাত মৌলভীবাজার জেলার বড়লেখা উপজেলায় অবস্থিত। পাথারিয়া পাহাড় (পূর্বনাম: আদম আইল পাহাড়) কঠিন পাথরে গঠিত; এই পাহাড়ের উপর দিয়ে গঙ্গামারা ছড়া বহমান। এই ছড়া মাধবকুণ্ড জলপ্রপাত হয়ে নিচে পড়ে হয়েছে মাধবছড়া। অর্থাৎ গঙ্গামারা ছড়া হয়ে বয়ে আসা জলধারা [১২ অক্টোবর ১৯৯৯-এর হিসাবমতে] প্রায় ১৬২ ফুট উঁচু থেকে নিচে পড়ে মাধবছড়া হয়ে প্রবহমান। সাধারণত একটি মূল ধারায় পানি সব সময়ই পড়তে থাকে, বর্ষাকাল এলে মূল ধারার পাশেই আরেকটা ছোট ধারা তৈরি হয় এবং ভরা বর্ষায় দুটো ধারাই মিলেমিশে একাকার হয়ে যায় পানির তীব্র তোড়ে। জলের এই বিপুল ধারা পড়তে পড়তে নিচে সৃষ্টি হয়েছে বিরাট কুণ্ডের। এই মাধবছড়ার পানি পশ্চিম দিকে প্রবাহিত হতে হতে গিয়ে মিশেছে হাকালুকি হাওরে। কুণ্ডের ডানপাশে পাথরের গায়ে সৃষ্টি হয়েছে একটি গুহার, যার স্থানীয় নাম কাব। এই কাব দেখতে অনেকটা চালাঘরের মতো। মধুকৃষ্ণা ত্রয়োদশী তিথিতে স্নানর্থীরা কাবের নিচে দাঁড়িয়ে ভিজা কাপড় পরিবর্তন করে থাকেন। মাধবকুন্ড জলপ্রপাত গোপাল দত্ত বাবলু (২০০০)। "মাধবকুণ্ড"। কালী প্রসন্ন দাস, মোস্তফা সেলিম। বড়লেখা: অতীত ও বর্তমান (প্রিন্ট)|format= এর |url= প্রয়োজন (সাহায্য) (ফেব্রুয়ারি ২১, ২০০০ খ্রিস্টাব্দ সংস্করণ)। ঢাকা: বাংলাদেশ রাইটার্স গিল্ড। পৃষ্ঠা ১৪৬-১৫২।  উইকিমিডিয়া কমন্সে মাধবকুণ্ড জলপ্রপাত সংক্রান্ত মিডিয়া রয়েছে।
সিদ্ধিরগঞ্জ থানা

সিদ্ধিরগঞ্জ বাংলাদেশের নারায়ণগঞ্জ জেলার অন্তর্গত একটি থানা। সিদ্ধিরগঞ্জ  বাংলাদেশের অন্যতম এক ঐতিহাসিক শিল্পনগরী মুঘল  আমলেরও পূর্বে সিদ্ধিরগঞ্জ, নারায়ণগঞ্জ  সদর , কদমরসুল  বাণিজ্যিক অঞ্চল এবং আন্তর্জাতিক নদীবন্দর ছিল নরসিংদীর টোকবর্গী থেকে মুন্সীগঞ্জের মোহনা পর্যন্ত দীর্ঘ ৬৫ মাইল শীতলক্ষ্যা নদী নারায়ণগঞ্জের ওপর দিয়ে প্রবাহিত। ব্রিটিশ ইস্ট ইন্ডিয়া  কোম্পানি এ অঞ্চলকে আধুনিক শিল্প বাণিজ্যিক নগরী হিসেবে গড়ে তোলার উদ্দেশ্যে ১৮৭৬ সালের ৮ সেপ্টেম্বর লক্ষ্যা নদীর পূর্ব পাড় কদমরসুল, বন্দর ও মদনগঞ্জ এবং পশ্চিম পাড়ের মোট ৪.৫ বর্গমাইল এলাকা নিয়ে নারায়ণগঞ্জ পৌরসভা ঘোষণা দেয়া হয়। প্রথম পৌর চেয়ারম্যান নির্বাচিত হন মি. এইচটি ইউলসন। রাজধানী ঢাকা থেকে ১৬ কিলোমিটার পূর্বে নারায়ণগঞ্জ মহানগরীর একটি থানা সিদ্ধিরগঞ্জ। নারায়ণগঞ্জ-৪ আসন মোট দশটি ওয়ার্ড নিয়ে গঠিত সিদ্ধিরগঞ্জ থানা, যা শীতলক্ষ্যা নদীর তীরে অবস্থিত। সিদ্ধিরগঞ্জ থানায় রয়েছে ৩টি বেসরকারি ও ১টি সরকারি কলেজ, ১২টি সরকারি উচ্চ বিদ্যালয়, ৭টি সরকারি প্রাথমিক বিদ্যালয়, ৮টি সরকারি মাদ্রাসা, ২টি ভোকেশনাল ট্রেনিং ইন্সটিটিউট, ১টি সার্ভে ইন্সটিউট। পৃথিবীর বৃহত্তর জুট মিল আদমজী জুট মিল(বর্তমানে বন্ধ) ছিল এই থানার অন্তর্ভুক্ত। আদমজী পাটকল বন্ধ হয়ে যাওয়ার পর বর্তমানে এটা বাংলাদেশর অন্যতম রপ্তানিকারক বাণিজ্য এলাকায় (AEPZ) পরিণত হয়। ৩ নং ওয়ার্ড এর ভূমি অফিসের ঠিকানা নাম জারী করার জন্য ৯নং ওয়ার্ডের (জালকুড়ি) দশপাইপ এলাকায় তৈরী হচ্ছে নারায়ণগঞ্জ সিটি কর্পোরেশনের কঠিন বর্জ্য সংগ্রহ ও অপসারণ ব্যবস্থাপনা প্রকল্প। নারায়ণগঞ্জ সদর উপজেলা নারায়ণগঞ্জ জেলা ঢাকা বিভাগ "সিদ্ধিরগঞ্জ, নারায়ণগঞ্জ বাংলাদেশের অন্যতম এক ঐতিহাসিক শিল্পনগরী"। Siddhirganjh.com। ১২ জানুয়ারি ২০১৮ তারিখে মূল থেকে আর্কাইভ করা।
রামোন ম্যাগসেসে পুরস্কারপ্রাপ্তদের তালিকা

রামোন ম্যাগসেসে পুরস্কার প্রাপ্তদের তালিকা (ইংরেজি: List of Ramon Magsaysay Award winners) সংশ্লিষ্ট ব্যক্তি বা সংগঠনকে তাদের স্ব-স্ব অবদানের ক্ষেত্রে প্রণীত তালিকাবিশেষ। রামোন ম্যাগসেসে পুরস্কারের জন্যে এশিয়ার বিভিন্ন দেশে নিয়োজিত ব্যক্তি বা সংগঠনকে ফিলিপাইনের প্রয়াত রাষ্ট্রপতি রামোন ম্যাগসেসের নাম অনুসারে প্রবর্তিত এ পুরস্কার প্রদানের মাধ্যমে মূল্যায়িত করা হয়। নিম্নের তালিকায় রামোন ম্যাগসেসে পুরস্কার প্রাপকদের তালিকা তুলে ধরা হলো। সম্পূর্ণ তালিকা দেখার জন্যে বহিঃসংযোগ অংশের মাধ্যমে দেখার জন্যে উৎসাহিত করা হচ্ছে। ব্যক্তিগত পুরস্কারের ক্ষেত্রে পুরস্কার প্রাপকের জাতীয়তা অথবা জন্মস্থান ও নাগরিকত্ব দেখানো হয়েছে। Complete list of awardees by year
কেভিন কারেন

কেলভিন ম্যালকম কারেন (ইংরেজি: Kevin Curran; জন্ম: ৭ সেপ্টেম্বর, ১৯৫৯ - মৃত্যু: ১০ অক্টোবর, ২০১২) মনিকাল্যান্ডের রুসাপে এলাকায় জন্মগ্রহণকারী জিম্বাবুয়ের আন্তর্জাতিক ক্রিকেটার ছিলেন। ১৯৮৩ ও ১৯৮৭ সালের বিশ্বকাপ ক্রিকেটে তিনি অংশগ্রহণ করেছিলেন। আগস্ট ২০০৫ থেকে সেপ্টেম্বর ২০০৭ মেয়াদকাল পর্যন্ত জিম্বাবুয়ের কোচের দায়িত্ব পালন করেন। মৃত্যুকালীন সময়ের পূর্ব-পর্যন্ত তিনি জিম্বাবুয়ে ক্রিকেট একাডেমির প্রধান ছিলেন ‘কেসি’ ডাকনামে পরিচিত কেভিন কারেন। রোডেশিয়া এবং নিয়াজাল্যান্ডের রুসাপে এলাকায় জন্মগ্রহণ করেন তিনি। ক্রিকেট খেলায় তার ভূমিকা ছিল একজন প্রকৃতমানের অল-রাউন্ডার হিসেবে। ডানহাতি মিডিয়াম-ফাস্ট বোলিং করতেন। পাশাপাশি ডানহাতে মাঝারিস্তরের ব্যাটসম্যান হিসেবে ব্যাটিং করতেন। ১৯৮০-এর দশকে ইংরেজ কাউন্টি ক্রিকেটে গ্লুচেস্টারশায়ার ও নর্দাম্পটনশায়ারের পক্ষ নিয়ে নিয়মিতভাবে খেলেছেন। সেখানে তিনি বেশ সফলকাম ছিলেন। পাঁচ মৌসুমে তিনি এক হাজার রানেরও বেশি রান অতিক্রম করেছেন। এছাড়াও, দক্ষিণ আফ্রিকার বোল্যান্ড এবং নাটাল দলের পক্ষে খেলেছিলেন। সমগ্র খেলোয়াড়ী জীবনে এগারোটি একদিনের আন্তর্জাতিকে অংশগ্রহণ করেছেন কেভিন কারেন। অংশগ্রহণকৃত সবগুলো ওডিআই ক্রিকেট বিশ্বকাপে খেলেছিলেন। ঐ সময়ে জিম্বাবুয়ে দলের টেস্ট খেলার মর্যাদাপ্রাপ্তি ঘটেনি। ইংল্যান্ডে অনুষ্ঠিত ১৯৮৩ সালের ক্রিকেট বিশ্বকাপের তৃতীয় আসরে জিম্বাবুয়ে দলের সদস্যরূপে অংশ নেন। ৯ জুন, ১৯৮৩ তারিখে নটিংহামে অস্ট্রেলিয়ার বিপক্ষে ওডিআইয়ে প্রথমবারের মতো খেলতে নামেন। আলী শাহ, গ্র্যান্ট প্যাটারসন, অ্যান্ডি পাইক্রফট, ডেভিড হটন, ডানকান ফ্লেচার, জ্যাক হেরন, ইয়ান বুচার্ট, পিটার রসন, জন ট্রাইকোস ও ভিন্স হগের সাথে একযোগে ওডিআই অভিষেক ঘটে তার। ৩০ অক্টোবর, ১৯৮৭ তারিখে অস্ট্রেলিয়ার বিপক্ষে সর্বশেষ ওডিআইয়ে অংশ নেন তিনি। রোডেশিয়ার পক্ষে প্রথম-শ্রেণীর ক্রিকেটে অংশগ্রহণকারী কেভিন প্যাট্রিক কারেন তার পিতা ছিলেন। কাকাতো ভাই প্যাট্রিক কারেন রোডেশিয়ার পক্ষে খেলেছেন। ব্যক্তিগত জীবনে বিবাহিত ছিলেন তিনি। দুই পুত্র টম কারেন ও স্যাম কারেন পারিবারিক সূত্র ব্রিটিশ নাগরিকত্ব লাভ করায় ইংল্যান্ডের পক্ষে টেস্ট ক্রিকেটে অংশগ্রহণ করছেন। অপর পুত্র বেন কারেন ইংরেজ কাউন্টি ক্রিকেটে নর্দাম্পটনশায়ারের পক্ষে খেলছেন। ১০ অক্টোবর, ২০১২ সালে কেভিন কারেন মুতারে এলাকায় নিয়মিত জগিং করা অবস্থায় মাটিতে পড়ে যান। সেখানেই তিনি অল্প সময় পরে মৃত্যুর কোলে ঢলে পড়েন। "Players / Zimbabwe / ODI caps"। Cricinfo। সংগ্রহের তারিখ ১৩ জুলাই ২০১৯।  "Zimbabwe ODI Batting Averages"। Cricinfo। সংগ্রহের তারিখ ১৩ জুলাই ২০১৯।  "Zimbabwe ODI Bowling Averages"। Cricinfo। সংগ্রহের তারিখ ১৩ জুলাই ২০১৯।  "prudential world cup, 1983: Scorecard of third ODI, Australia vs Zimababwe"। Cricinfo। সংগ্রহের তারিখ জুলাই ১৪, ২০১৯।  "Ex-Zimbabwe cricketer Kevin Curran dies"। supersport.com। ১০ অক্টোবর ২০১২। সংগ্রহের তারিখ ২০১৩-০১-১৭।  পিটার রসন কেভিন আরনট ১৯৮২ আইসিসি ট্রফি আন্তর্জাতিক ক্রিকেটে অংশগ্রহণকারী পরিবারের তালিকা জিম্বাবুয়ের একদিনের আন্তর্জাতিক ক্রিকেটারদের তালিকা ইএসপিএনক্রিকইনফোতে কেভিন কারেন (ইংরেজি) ক্রিকেটআর্কাইভে কেভিন কারেন (সদস্যতা প্রয়োজনীয়) (ইংরেজি)
আন্ডার দ্য টাস্ক্যান সান (চলচ্চিত্র)

আন্ডার দ্য টাস্ক্যান সান (ইংরেজি: Under the Tuscan Sun) ২০০৩ সালে মুক্তিপ্রাপ্ত একটি মার্কিন রোমান্টিক কমেডি এবং ড্রামা চলচ্চিত্র। চলচ্চিত্রটির চিত্রনাট্যকার, প্রযোজক ও পরিচালক ছিলেন অড্রে ওয়েলস। ছবিটি মূল ভূমিকায় অভিনয় করেছেন ডায়ান লেন। চলচ্চিত্র মূলত ফ্রান্সেস মায়েজের ১৯৯৪ সালে প্রকাশিত স্মৃতিচারণমূলক রচনা আন্ডার দ্য টাস্ক্যান সান-এর উপর ভিত্তি করে সৃষ্ট। সদ্য ডিভোর্সপ্রাপ্ত একজন লেখিকা ঝোঁকের বশবর্তী ইতালির টাস্ক্যানিতে একটা বিশাল ভিলা কিনে ফেলে আর আশা করে তার জীবনের মোড় ঘুরে যাবে। এ চলচ্চিত্রে অনবদ্য অভিনয়ের জন্য ডায়ান লেন সেরা অভিনেত্রী হিসেবে গোল্ডেন গ্লোব পুরস্কারের জন্য মনোনীত হন। "Under the Tuscan Sun"। Box Office Mojo। সংগ্রহের তারিখ মার্চ ২০, ২০১২।  "Under the Tuscan Sun"। Internet Movie Database। সংগ্রহের তারিখ মার্চ ২০, ২০১২।  "Awards for Under the Tuscan Sun"। Internet Movie Database। সংগ্রহের তারিখ মার্চ ২০, ২০১২।
কন্টেন্ট ম্যানেজমেন্ট সিস্টেম

কন্টেন্ট ম্যানেজমেন্ট সিস্টেম (সিএমএস) হলো একটি কম্পিটার প্রোগ্রাম (ওয়েব) যার মাধ্যমে একটি ওয়েবসাইটের বিভিন্ন কন্টেন্ট (লেখা, ছবি, অডিও, ভিডিও ইত্যাদি) সম্পাদনা, প্রকাশ ও পরিবর্তন করা হয়। এই ধরনের সিস্টেমে সাধারণত আগেই কিছু প্রোসিডিওর বা ফাংশন লেখা থাকে যেগুলো পরিবর্তন করে কোনো ওয়েবসাইট তৈরি করা যায়। বিশাল ও জটিল কোড লেখার ধারণা থেকে বেরিয়ে এসে ওয়েবসাইট ডেভেলপমেন্ট প্রক্রিয়া সহজ করার জন্য সিএমএস তৈরি করা হয়েছে। ১৯৯০ সালের দিকে প্রথম কন্টেন্ট ম্যানেজমেন্ট সিস্টেমের ধারণা প্রকাশ পায়। কয়েকটি জনপ্রিয় কন্টেন্ট ম্যানেজমেন্ট সিস্টেম বা সিএমএস এর নামঃ ওয়ার্ডপ্রেস, জুমলা, ম্যাজেন্টা, পিএইচপি-নুক ইত্যাদি। এইচটিএমএল ল্যাম্প উইকি উইকিমিডিয়া কমন্সে কন্টেন্ট ম্যানেজমেন্ট সিস্টেম সংক্রান্ত মিডিয়া রয়েছে। কার্লিতে Content Management Systems (ইংরেজি)
মোহাম্মদ মহিবুল্লাহ

শহীদ মোহাম্মদ মহিবুল্লাহ (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে। মোহাম্মদ মহিবুল্লাহর বাড়ি চাঁদপুর জেলার কচুয়া উপজেলার শাহেদাপুর গ্রামে। ১৯৭১ সালে পাকিস্তানি সেনাবাহিনী তার গ্রামের বাড়ি পুড়িয়ে দেয়। তার বাবার নাম সুজাত আলী এবং মায়ের নাম রফিকাতুন্নেছা। তার স্ত্রীর নাম মমতাজ বেগম। তাদের দুই ছেলে। পাকিস্তানি নৌবাহিনীর ক্রুম্যান (এবি) হিসেবে কাজ করতেন মোহাম্মদ মহিবুল্লাহ। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধে শেষে ভারতে যান। পরে তাকে মুক্তিবাহিনীর নৌ-উইংয়ে অন্তর্ভুক্ত করা হয়। ১৯৭১ সালে মুক্তিযুদ্ধের চূড়ান্ত পর্যায়ে মুক্তিবাহিনীর নৌ-উইংয়ের দুটি গানবোট ‘পদ্মা’ ও ‘পলাশ’ ভারত থেকে নৌপথে যাত্রা শুরু করে বাংলাদেশ অভিমুখে। তাদের লক্ষ্য, খুলনার পাকিস্তানি নৌঘাঁটি দখল করা। একটি গানবোটে ছিলেন মো. মহিবুল্লাহ। তিনি ছিলেন কামানের ক্রুম্যান। ৬ ডিসেম্বর তাদের অভিযান শুরু হয় হলদিয়া নৌঘাঁটি থেকে। পরদিন রায়মঙ্গল নদ অতিক্রম করার সময় তারা বাংলাদেশের জাতীয় সংগীত গেয়ে গানবোটের মাস্তুলে জাতীয় পতাকা ওড়ান। ৯ ডিসেম্বর মধ্যরাতে আকরাম পয়েন্টে পৌঁছে তারা রাত যাপন করেন। এর মধ্যে মিত্রবাহিনীর দুটি রণতরি আইএনএস ‘প্যানভেল’ (গানবোট) ও ‘চিত্রাঙ্গদা’ (প্যাট্রোল ক্রাফট) তাদের সঙ্গে যোগ দেয়। ১০ ডিসেম্বর ভোরে সব রণতরি নোঙর তুলে মংলার উদ্দেশে যাত্রা শুরু করে। কোনো বাধা ছাড়াই সকাল সাড়ে সাতটায় তারা মংলায় পৌঁছান। সকাল নয়টায় শুরু হয় তাদের চূড়ান্ত অভিযান। সামনে প্যানভেল, মাঝে পলাশ, শেষে পদ্মা। চিত্রাঙ্গদা মংলায় থেকে যায়। রণতরিগুলো যখন খুলনার পাকিস্তানি নৌঘাঁটির কাছাকাছি, তখন আনুমানিক বেলা সাড়ে ১১টা। এমন সময় আকাশে দেখা যায় তিনটি জঙ্গিবিমান। শত্রুবিমান মনে করে মো. মহিবুল্লাহরা বিমানবিধ্বংসী কামানের গোলা বর্ষণ করতে উদ্যত হন। কিন্তু প্যানভেল গানবোট থেকে ওয়্যারলেসের মাধ্যমে তাদের গানবোটে জানানো হয়, ওগুলো ভারতীয় বিমান। এরপর বিমানগুলো কিছুটা নিচে নেমে দক্ষিণ-পশ্চিম দিকে চলে যায়। ১০ মিনিট পর হঠাৎ ঘুরে এসে বোমা বর্ষণ করে পদ্মার ওপর। পরক্ষণেই পলাশে। যদিও গানবোটগুলো মুক্তি, নাকি মিত্রবাহিনীর, তা শনাক্তের জন্য ছাদে ১৫ ফুট লম্বা এবং ১০ ফুট চওড়া হলুদ কাপড় বিছানো ছিল। তার পরও এই দুর্ঘটনা ঘটে। প্যানভেল গানবোটে বিমান বোমা বর্ষণ করেনি। তখন সেটি বেশ এগিয়ে ছিল। বোমার আঘাতে দুই গানবোটেই আগুন ধরে যায়। দুটিতে ৫৬ জন নৌযোদ্ধা ছিলেন। বিপদ আন্দাজ করে কেউ কেউ আগেই পানিতে ঝাঁপ দেন। তারা বেশির ভাগ অক্ষত থাকেন। কিন্তু শেষ মুহূর্ত পর্যন্ত মো. মহিবুল্লাহসহ যাঁরা রণতরিতে ছিলেন, তারা শহীদ হন, নয়তো মারাত্মকভাবে আহত হন। মো. মহিবুল্লাহ বিমানের প্রথম আক্রমণেই শহীদ হন। ঘটনার এখানেই শেষ নয়। পানিতে ঝাঁপিয়ে পড়া নৌ-মুক্তিযোদ্ধারা সাঁতরে নদীর পাড়ে এলে অনেককে পাকিস্তানি সেনারা বা তাদের সহযোগী রাজাকাররা আটক করে। কয়েকজনকে তারা সঙ্গে সঙ্গে হত্যা এবং বাকিদের নির্যাতনের পর জেলে পাঠায়। ১৮ ডিসেম্বর নৌ-মুক্তিযোদ্ধারা ধ্বংসপ্রাপ্ত গানবোট থেকে দুটি মরদেহ উদ্ধার করেন। এর মধ্যে একটি ছিল শহীদ মো. মহিবুল্লাহর। আট দিনে তার মরদেহ শুকিয়ে হাড়ের সঙ্গে কেবল চামড়া লেগেছিল। তার পরও সহযোদ্ধাদের তার মরদেহ চিনতে কষ্ট হয়নি। সহযোদ্ধারা পরে তাদের মরদেহ রূপসা নদীর পূর্ব তীরে বীরশ্রেষ্ঠ রুহুল আমিনের সমাধির পাশে সমাহিত করেন। বীর বিক্রম "দৈনিক প্রথম আলো, "তোমাদের এ ঋণ শোধ হবে না" | তারিখ: ০৩-০৯-২০১২"। ২০২০-০৯-১৬ তারিখে মূল থেকে আর্কাইভ করা। সংগ্রহের তারিখ ২০১৪-০১-০৩।
বহিঃত্বক (প্রাণিবিজ্ঞান)

বহিঃত্বক হচ্ছে প্রাণীদেহের সবচেয়ে বাইরের অংশ যা বিশেষ কোষগুচ্ছ দ্বারা গঠিত। ইউমেটাজোয়ার ঊর্ধ্বে সকল প্রাণীর দেহ আবরণ হিসেবে বহিঃত্বক বিদ্যমান। ইংরেজিতে একে এপিডার্মিস বা ইপিডার্মিস বলে। বহিঃত্বক সাধারণত এপিথেলিয়াম নাম কোষগুচ্ছ দ্বারা আবৃত। বহিঃত্বক প্রাণীভেদে একস্তর থেকে বহুস্তরের হতে পারে। কোন কোন প্রাণীর বহিঃত্বক নির্দিষ্ট সময় পর পর পরিবর্তিত হয়, যেমন- সরীসৃপ। বিভিন্ন প্রাণীর বহিঃত্বক থেকে মিউকাস নিঃসৃত হয়। কোন কোন প্রাণীর বহিঃত্বক আবার পালক, আঁশ, লোম ইত্যাদি দ্বারা আবৃত থাকে। Ruppert, E.E., Fox, R.S., and Barnes, R.D. (২০০৪)। "Introduction to Metazoa"। Invertebrate Zoology (7 সংস্করণ)। Brooks / Cole। পৃষ্ঠা 59–60। আইএসবিএন 0-03-025982-7। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link) Ruppert, E.E., Fox, R.S., and Barnes, R.D. (২০০৪)। "Introduction to Eumetazoa"। Invertebrate Zoology (7 সংস্করণ)। Brooks / Cole। পৃষ্ঠা 99–103। আইএসবিএন 0-03-025982-7। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link)
নোবেল পুরস্কার বিজয়ী নারীদের তালিকা

নোবেল পুরস্কার বিজয়ী নারীদের তালিকায় (ইংরেজি: List of female Nobel laureates) আলফ্রেড নোবেলের স্মৃতিতে নোবেল পুরস্কার এবং অর্থনৈতিক বিজ্ঞানে Sveriges Riksbank পুরস্কার 1901 থেকে 2023 সালের মধ্যে 65 বার নারীদের দেওয়া হয়েছে। শুধুমাত্র একজন মহিলা, মেরি কুরি, দুবার পদার্থবিজ্ঞানে নোবেল পুরস্কার এবং 1903 সালে নোবেল পুরস্কার পেয়েছেন। রসায়নে পুরস্কার 1911। এর মানে হল যে 1901 থেকে 2023 সালের মধ্যে মোট 64 জন মহিলা নোবেল পুরস্কার পেয়েছেন। নোবেল পুরস্কার লাভ করেছেন; যেখানে পুরুষদের নোবেল পুরস্কার প্রাপ্তির সংখ্যা ৮১৫ জন। ৩. ২০১৮- ডোনা দিও স্ট্রিকল্যাণ্ড (কানাডা)-তিনি লেজার রশ্মির বিজ্ঞানের ক্ষেত্রে অগ্রণী "চাপার্ড পালস এমপ্লিফিকেশন" এর উন্নয়ন ঘটানোর জন্য জেরার মুরুর সাথে যুগ্মভাবে নোবেল অর্জন করেন। সাহিত্যে ২০২২ সাল পর্যন্ত নোবেল জয়ী নারীর সংখ্যা ১৭ জন। সাহিত্যে নোবেলজয়ী প্রথম নারী সুইডেনের সেলমা রেগারলেফ(১৯০৯)। সর্বশেষ সাহিত্যে নোবেলজয়ী নারী হলেন ফ্রান্সের অ্যানি এরনো (২০২২)। ২০১৮- নাদিয়া মুরাদ বাসে তাহা (ইরাক)- যৌন নিপীড়নের বিরুদ্ধে দাঁড়ানো ও "নাদিয়াস ইনিসিয়েটিভ" গঠনের জন্য যুগ্মভাবে (ডেনিস মুকওয়েগে এর সাথে) শান্তিতে নোবেল পুরস্কার লাভ করেন। ১। ইলিনর ওসট্রম ২। ক্লডিয়া গোল্ডিন(২০২৩) "The Nobel Prize in Chemistry 2009"। Nobelprize.org। সংগ্রহের তারিখ ২০০৯-১০-০৭।  "The Nobel Peace Prize 1982"। Nobel Foundation। সংগ্রহের তারিখ ২০০৮-১১-১২।  "The Nobel Peace Prize 1982–Presentation Speech"। Nobel Foundation। সংগ্রহের তারিখ ২০০৮-১২-০৩।  http://nobelprize.org/nobel_prizes/peace/laureates/2003/index.html http://nobelprize.org/nobel_prizes/peace/laureates/2011/press.html
অক্ষ (জীববিজ্ঞান)

জীববিজ্ঞানে অক্ষ বলতে একটি নির্দিষ্ট ধারক বা দণ্ডকে বোঝায়। প্রাণীবিজ্ঞানের চেয়ে উদ্ভিদবিজ্ঞানে অক্ষ শব্দটি বেশি ব্যবহৃত হয়। মেরুদণ্ডী প্রাণীতে অক্ষ বলতে মূলত মেরুদণ্ডকে বোঝায়। কারণ মেরুদণ্ড বক্ষাস্থিচক্রকে ধারণ করে এবং শ্রোণীচক্রের সাথে যুক্ত থাকে। এছাড়া পালকের বার্বসমূহের মধ্যবর্তী দণ্ডকে অক্ষ বলে। অক্ষ সাইটোপ্লাজম দিয়ে পূর্ণ থাকে। উদ্ভিদের ক্ষেত্রে কোন যৌগিক গঠনের মধ্যবর্তী দণ্ডকে অক্ষ বলে। কোন একটি যৌগিক পত্রের মধ্যবর্তী দণ্ডকেও অক্ষ বলা হয়॥ আবার গুচ্ছ পুষ্পের ধারককেও অক্ষ বলে। ফসলের শিষের ধারকও অক্ষ নামে পরিচিত। মেরুদণ্ডী প্রাণী Tim Schedl (৯ আগস্ট ২০১২)। Germ Cell Development in C. elegans। Springer। পৃষ্ঠা 11। আইএসবিএন 978-1-4614-4015-4। সংগ্রহের তারিখ ৬ আগস্ট ২০১৩।
ডাকটিকিট

ডাকটিকিট একখন্ড কাগজ যা ডাক মাসুল হিসেবে ব্যবহৃত হয়। নানা বর্ণের এই ডাকটিকিট গুলোতে ফুটে ওঠে দেশের ইতিহাস ঐতিহ্য, সংস্কৃতি, বরেণ্য ব্যক্তিত্ব, ইত্যাদি বিষয় ফুটে ওঠে। প্রতিটি দেশের ডাক ব্যবস্থায় ডাকটিকিটের ব্যবহার আছে। তাই প্রতি বছর প্রচুর পরিমাণ ডাকটিকেট প্রকাশ পায়। বিশেষ বিশেষ দিনকে স্বরন করে রাখার জন্য ডাকটিকিট প্রকাশ করে থাকে ডাক বিভাগ গুলো। ডাকটিকিট গুলো সাধারণত চারকোনা বা বক্স আকৃতির হয়ে থাকে। তবে ত্রিকোনাকার,গোলাকার,স্টার আকৃতির, সহ বিভিন্ন আকৃতির ডাকটিকিট পাওয়া যায়। ডাকটিকিট গুলো সাধারণত কাগজের তৈরী হয়ে থাকে। কিন্তু কাঠের ফাইবার,সিনথেটিক কাপড় ইত্যাদির ডাকটিকিট ও পাওয়া যায়। অনেক ডাকটিকিটের উপর বিভিন্ন মনিষীর ছবি ছাপা থাকে। বৃটেনের রোল্যান্ড হিলকে ডাকটিকিটের জনক বলা হয়। ১৮৩৭ সালের কথা, সে সময় প্রেরককে নয় প্রাপককেই ডাক মাশুল দিতে হত। চিঠির পাতার সংখ্যার ওপর ভিত্তি করে ডাক মাশুল নির্ধারিত হত। প্রাপক অনেক সময় বিভিন্ন টালবাহানা করে ডাক মাশুল দিতে চাইতো না। এসব অসুবিধা দূর করতে রোল্যান্ড হিল ডাক বিভাগের সংস্কারে বিভিন্ন প্রস্তাব আনেন, যার অন্যতম ছিল ডাকটিকিটের প্রচলন। ১৮৪০ সালে তাঁর প্রস্তাবানুসারেই প্রাপকের পরিবর্তে প্রেরক কর্তৃক ডাকমাশুল দেবার রীতি প্রবর্তন করা হয়। ওজনের ভিত্তিতে ডাক মাশুল দেবার পদ্ধতিও এ সময় চালু করা হয়। পৃথিবীর প্রথম ডাকটিকিট প্রকাশিত হয় ১৮৪০ সালে। যুক্তরাজ্যে প্রকাশিত এই ডাকটিকিট দেখতে পুরো কালো রঙের। রঙের কারণে এর নাম হয়েছে ব্লাক আর ডাকটিকিটের মূল্য মান ১পেনির হওয়ায় দুটো মিলে পেনি ব্লাক নাম করন হয়েছে। বৃটেনের রানীর প্রতিকৃতি ছিল সেই ডাকটিকিটে। সাধারণ ডাকটিকিট স্মারক ডাকটিকিট সরকারি ডাকটিকিট স্বধীনতা যুদ্ধ চলাকালীন অর্থাৎ ১৯৭১ সালের জুলাই মাসের ২৯ তারিখ বাংলাদেশের প্রথম ডাকটিকিট প্রকাশিত হয়। এ সময় ৮টি ডাকটিকিট প্রকাশের মধ্যদিয়ে বাংলাদেশের ডাকটিকিট ছাপানো শুরু করে। ডাকটিকিট গুলো প্রকাশিত হয় লন্ডনের ফরম্যাট ইন্টারন্যাশ্নাল সিকিউরিটি প্রিন্টিং প্রেস থেকে। সে সময় মুদ্রিত ডাকটিকিট গুলোর মূল্যমান ছিল ১০পয়সা, ২০পয়সা, ৫০পয়সা, ১.০০টাকা, ২.০০টাকা, ৩.০০টাকা, ৫.০০টাকা, ১০.০০টাকার। এই ডাকটিকিট গুলোর নকশা প্রনয়ন করেন বিমান মল্লিক।
বিশ্ব মান দিবস

বিশ্ব মান দিবস প্রতি বছর ১৪ অক্টোবর তারিখে আন্তর্জাতিকভাবে উদযাপিত একটি দিবস। পণ্য-সেবা প্রভৃতির মান উন্নয়নের লক্ষ্যে বিশ্বব্যাপী কর্মরত বিভিন্ন স্বেচ্ছাসেবী প্রতিষ্ঠানের অবদানের প্রতি সম্মান জানানোর জন্যই এই দিনটির অবতারনা। এই দিনটি মূলতঃ পণ্য-সেবা প্রভৃতির মান উন্নয়ন ও বজায় রাখার প্রতি কর্তৃপক্ষ, উদ্যোক্তা এবং ভোক্তাদের সচেতন করার উদ্দেশ্যেই পালন করা হয়। ১৯৪৬ সালের ১৪ অক্টোবর তারিখে লন্ডনে বিশ্বের ২৫টি দেশের প্রতিনিধিরা বিশ্বব্যাপী পণ্য-সেবার মান বজায় রাখার জন্য একটি আন্তর্জাতিকভাবে স্বীকৃত মান নির্ধারক সংস্থার বিষয়ে ঐকমত্য পোষন করেন যা পরের বছর থেকে তাদের কার্যক্রম শুরু করে। ঐদিনকে স্মরণীয় করে রাখতেই এ দিবস বৈশ্বিকভাবে পালন করা হয়। ১৯৭০ সাল থেকে আইএসও এই দিনটি পালন করে আসছে। প্রত্যেক বছরই দিবসের প্রতিপাদ্য বিষয় চলমান বিষয়াদিকে ঘিরে নির্ধারণ করা হয়। "World Standards Day 14 October 2009"। International Organization for Standardization। ৬ জুন ২০১১ তারিখে মূল থেকে আর্কাইভ করা। সংগ্রহের তারিখ ২৬ জানুয়ারি ২০১০।  "World Standards Day: October 14"। International Organization for Standardization। ১০ জানুয়ারি ২০১০ তারিখে মূল থেকে আর্কাইভ করা। সংগ্রহের তারিখ ২৬ জানুয়ারি ২০১০।  বিশ্ব মান সংস্থা